CELEX: 32019Y1011(01)
Language: sk
Date: 2019-07-30 00:00:00
Title: Rozhodnutie Európskeho výboru pre systémové riziká z 30. júla 2019 o vymenovaní úradníčky na ochranu osobných údajov Európskeho výboru pre systémové riziká (ESRB/2019/17)2019/C 344/03

11.10.2019   
               
               
                  SK
               
               
                  Úradný vestník Európskej únie
               
               
                  C 344/3
               
            
         ROZHODNUTIE EURÓPSKEHO VÝBORU PRE SYSTÉMOVÉ RIZIKÁ
         z 30. júla 2019
         o vymenovaní úradníčky na ochranu osobných údajov Európskeho výboru pre systémové riziká (ESRB/2019/17)
         (2019/C 344/03)
         GENERÁLNA RADA EURÓPSKEHO VÝBORU PRE SYSTÉMOVÉ RIZIKÁ,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1092/2010 z 24. novembra 2010 o makroprudenciálnom dohľade Európskej únie nad finančným systémom a o zriadení Európskeho výboru pre systémové riziká, (1)
         
         so zreteľom na nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (2), a najmä na jeho článok 43,
         so zreteľom na rozhodnutie Európskeho výboru pre systémové riziká ESRB/2012/1 z 13. júla 2012, ktorým sa vykonávajú pravidlá týkajúce sa ochrany údajov v Európskom výbore pre systémové riziká (3), a najmä na jeho článok 3,
         keďže:
         
                     (1)
                  
                  
                     Generálna rada Európskeho výboru pre systémové riziká (ESRB) prijala 31. augusta 2018 rozhodnutie Európskeho výboru pre systémové riziká ESRB/2018/6 (4), ktorým bola pani Barbara Egglová vymenovaná za úradníčku na ochranu osobných údajov ESRB do 14. mája 2020.
                  
               
                     (2)
                  
                  
                     Na žiadosť pani Egglovej skončí jej druhé funkčné obdobie 31. júla 2019. Je preto nevyhnutné vymenovať jej nástupcu, ktorý bude úradníkom na ochranu osobných údajov ESRB od 1. augusta 2019.
                  
               
                     (3)
                  
                  
                     V súlade s článkom 43 ods. 2 nariadenia (EÚ) 2018/1725 úradník na ochranu osobných údajov Európskej centrálnej banky (ECB) súčasne vykonáva funkciu úradníka na ochranu osobných údajov ESRB.
                  
               
                     (4)
                  
                  
                     Výkonná rada ECB vymenovala 19. marca 2019 pani Evanthiu Chatziliasi za nástupkyňu pani Barbary Egglovej vo funkcii úradníčky na ochranu osobných údajov ECB na funkčné obdobie piatich rokov od 1. augusta 2019,
                  
               PRIJALA TOTO ROZHODNUTIE:
         
            Článok 1
            Vymenovanie úradníčky na ochranu osobných údajov Európskeho výboru pre systémové riziká
            Pani Evanthia Chatziliasi je ako zamestnankyňa a úradníčka na ochranu osobných údajov Európskej centrálnej banky vymenovaná za úradníčku na ochranu osobných údajov Európskeho výboru pre systémové riziká s účinnosťou od 1. augusta 2019 do 31. júla 2024.
         
         
            Článok 2
            Nadobudnutie účinnosti
            Toto rozhodnutie nadobúda účinnosť 31. júla 2019.
         
         
            Vo Frankfurte nad Mohanom 30. júla 2019
            
               
                  Vedúci sekretariátu ESRB
               
               
                  v mene generálnej rady ESRB
               
               Francesco MAZZAFERRO
            
         
         
            (1)  Ú. v. EÚ L 331, 15.12.2010, s. 1.
         
            (2)  Ú. v. EÚ L 295, 21.11.2018, s. 39.
         
            (3)  Ú. v. EÚ J C 286, 22.9.2012, s. 16.
         
            (4)  Rozhodnutie Európskeho výboru pre systémové riziká ESRB/2018/6 z 31. augusta 2018 o vymenovaní úradníka na ochranu osobných údajov Európskeho výboru pre systémové riziká (Ú. v. EÚ C 347, 28.9.2018, s. 3).